- Hindi News
- National
- 12वीं कक्षा की बोर्ड परीक्षा शुरू, पहले दिन आसान प्रश्नपत्र पाकर खिले बच्चों के चेहरे
12वीं कक्षा की बोर्ड परीक्षा शुरू, पहले दिन आसान प्रश्नपत्र पाकर खिले बच्चों के चेहरे
भास्कर संवाददाता | चित्तौड़गढ़
राजस्थानमाध्यमिक शिक्षा बोर्ड की 12वीं की परीक्षा जिले के 75 परीक्षा केंद्रों पर गुरुवार से शुरू हुई। परीक्षा सेंटर से बाहर आए विद्यार्थियों के चेहरे खिले थे। अधिकांश ने कहा, सरल पेपर आने से शुरुआत अच्छी हुई। खासकर स्वच्छ भारत मिशन पर आर्टिकल एवं बालिका शिक्षा पर भाषण देने के सवाल रुचिकर रहे।
सुबह 8.30 बजे से दोपहर 11.45 बजे तक अंग्रेजी अनिवार्य विषय का पेपर था। जिले में पंजीकृत 10855 में से 10678 विद्यार्थी परीक्षा में बैठे। डीईओ राधेश्याम शर्मा के अनुसार सभी केंद्रों पर परीक्षा शांतिपूर्ण हुई। कई केंद्रों पर परीक्षा देकर लौटे विद्यार्थियों के चेहरे पर खुशी झलक रही थी। शहर के शहीद मेजर नटवरसिंह राउमावि केंद्र पर आई तालेरा से पूजा वैष्णव, सिटी गर्ल्स स्कूल की मुस्कान छीपा, आयशा सिद्दीकी, सुनीता सांखला, मनीषा आमेरिया ने बताया कि शुरुआत सरल पेपर से होना शुभ संकेत है। वर्तमान परिपेक्ष्य के स्वच्छ भारत मिशन विषय के आर्टिकल तथा गर्ल्स एजुकेशन पर स्पिच लिखने जैसे प्रश्नों के उत्तर देने में मजा आया। हमें विश्वास भी था कि इस बार आर्टिकल या स्पिच इन्हीं विषयों से आएंगे।
पांच उडनदस्ते घूमते रहे
परीक्षाकेंद्रों पर नजर रखने के लिए पांच फ्लाइंग घूमती रही। डीईओ शर्मा के नेतृत्व में फ्लाइंग दल ने गंगरार, बूढ़, बोरदा, चंदेरिया के परीक्षा केंद्र का निरीक्षण किया। उन्होंने बताया कि चार फ्लाइंग दल जिलास्तर के तथा एक दल बोर्ड से लगा हुआ है।
चित्तौड़गढ़. माध्यमिक शिक्षा बोर्ड 12 वीं परीक्षा का गुुरुवार को पहला पेपर देकर खुशी खुशी बाहर लौटी छात्राएं।
चिकनपोक्स पीड़ित के लिए की अलग व्यवस्था
शहीदमेजर नटवर सिंह शक्तावत राउमावि स्कूल में चिकन पाक्स से पीड़ित छात्रा दिव्या भी परीक्षा देने आई थीं। प्रधानाचार्य गणेशलाल पूर्बिया के अनुसार मेडिकल रिपोर्ट देखने बाद इस छात्रा के लिए अलग से कमरे की व्यवस्था की गई।
बेगूं गर्ल्स स्कूल में कनात की ओट में दी परीक्षा
बेगूगर्ल्स स्कूल में कमरों की कमी के कारण 30 छात्राओं को बरामदे में परीक्षा देनी पड़ी। धूप एवं तेज हवा से बचाव के लिए स्कूल प्रशासन को कनात लगानी पड़ी।
tgl_Latn sot_Latn hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva